**Elite - Toppdommer - Kontrakt**

|  |  |
| --- | --- |
| Klubb | Navn på klubben |
| Dommer | Navn på dommer |

|  |  |  |
| --- | --- | --- |
| Kontraktsperiode | Fra: |  Til: |

Hensikten med denne kontrakten mellom dommer og klubb er å skape et ryddig og oversiktlig samarbeid. Kontrakten skal være enkel og avklare begge parters forpliktelser samt avklare praktiske spørsmål i avtaleperioden.

Avtaleperioden bør være på minst en hel sesong, lenger kontrakter skaper bedre forutsigbarhet for alle parter.

I kontraktstiden kan dommeren ikke melde seg inn i eller på annen måte representere andre klubber, med mindre begge parter er enige om å oppheve denne kontrakten, eller at kontrakten fra en av partene blir rettmessig hevet.

**Dommeren forplikter seg til:**

1. Innordne seg etter klubbens, kretsen og Norges Ishockeyforbunds retningslinjer, styringsrett, lover og reglement. Være en positiv og lojal ambassadør for Norsk Ishockey.
2. Betale klubbens medlemskontingent før seriestart.
3. Benytte det representasjonsantrekk klubben eller overordnet organisasjonsledd eventuelt

skaffer til veie.

1. Dømme tildelte treningskamper, der egen klubb er arrangør, kun for kostnadsdekning i løpet av sesongen. Dette kan være både kamper tildelt fra NIHF der KLUBB er arrangør eller kamper forespurt direkte fra KLUBB.
2. Delta som veileder eller mentor for klubbens yngre dommere ved lokale arrangement.
3. Bistå klubbens Dommerkontakt - KDA med gjennomføring av informasjonsmøter om regler og holdninger samt gjennomføring klubbens egne klubbdommerkurs.
4. Være tilgjengelig for å delta i nok kamper til at Norges Ishockeyforbund godkjenner deltakelse i henhold til NIHF Administrasjonsreglement §5
5. Fremlegge godkjente kvitteringer dersom utlegg gjøres i henhold til avtaletekst.

**Klubben forplikter seg til:**

1. Betale utvidet lisens for dommeren.
2. Besørge nødvendig og obligatorisk trenings og dommerutstyr i avtaleperioden. Dette er egenandeler på utstyrspakker fra dommers forening eller NIHF. Ved bestilling av nytt utstyr skal dette bestilles via Dommers forening eller NIHF og være av samme merke som benyttes i NIHF sitt seriespill.
3. En kostnadsdekning på trenings og dommerutstyr begrenset oppad til kr 10.000,- i løpet av avtaleperioden.
4. Dekke egenandel ved deltakelse på pliktige kurs i regi av krets, NIHF eller IIHF. Klubben skal kun betale de faktiske utgiftene som enten er lagt ut eller som faktureres klubb fra krets, NIHF eller IIHF. Frivillige samlinger skal til enhver tid diskuteres.
5. Stille klubbens medisinske støtteapparat til disposisjon ved skader og sykdom oppstått i forbindelse med kamp eller trening. Utgifter til i denne forbindelse - lege, tannlege og fysikalsk behandling - som ikke dekkes av NIHF lisens, men kan relateres til kamp eller trening dekkes av klubben.
6. Være i dialog med klubbens dommere og Dommerkontakt - Klubbdommeransvarlig før og under sesong slik at de kan få tilgang til is-timer og eventuelt andre treningsfasiliteter.
7. Gi dommer tilgang til eksterne samarbeidsavtaler som for eksempel treningssenter eller annet klubben tilbyr sine medlemmer

Obligatorisk utstyr for elite og toppdommere fastsettes fra NIHF og NIT (Dommernes interesseorganisasjon)

Kontrakten kan ved hver mellomsesong være gjenstand for diskusjon vedrørende endringer. Dersom det er enighet om å terminere kontrakten før utløp, skal klubbens eller dommerens utlegg gjøres opp umiddelbart og dommer fristilles deretter.

Dersom, i løpet av avtaleperioden, en dommers nivå endres fra Kretsen eller NIHF, kan dommer eller klubb kreve at kontrakten skal revurderes til rett nivå.

Utstyr som tildeles dommer, eller anskaffes av dommer via utleggsdekning i løpet av avtaleperioden er klubbens eie og skal returneres til klubben når avtalen utløper eller avsluttes.

Ved kontraktstidens utløp eller dersom rettmessig heving er foretatt, kan dommeren fritt søke overgang til annen klubb. Overgang må skje iht. NIHF`s lover og regler.

Ved vesentlig kontraktsbrudd kan den annen part heve kontrakten. Som vesentlig kontraktsbrudd regnes å unnlate å oppfylle forpliktelsene nevnt ovenfor.

Begge parter forplikter seg i enhver sammenheng å innordne seg etter NIHF og overordnet organisasjonsledds lover og reglement.

Kontrakten er utstedt i 2 -to- eksemplarer hvorav parten beholder hvert sitt.

|  |  |  |
| --- | --- | --- |
| Sted: |  | Dato:  |
|  |  |  |
| Dommer –  |  | Klubb –  |